Presuda Općeg suda (treće vijeće) od 14. siječnja 2015. – Melt Water protiv OHIM‑a (Oblik prozirne cilindrične boce)
(predmet T‑70/14)
„Žig Zajednice – Prijava za registraciju trodimenzionalnog žiga Zajednice – Oblik prozirne cilindrične boce – Apsolutni razlog za odbijanje – Nepostojanje razlikovnoga karaktera – Članak 7. stavak 1. točka (b) Uredbe (EZ) br. 207/2009“
1.                     Žig Zajednice – Žalbeni postupak – Tužba pred sudom Unije – Nadležnost Općeg suda – Nalog upućen Uredu – Isključenje (Uredba Vijeća br. 207/2009, čl. 65. st. 6.) (t. 11.)
2.                     Žig Zajednice – Definicija i stjecanje žiga Zajednice – Apsolutni razlozi za odbijanje – Žigovi koji nemaju razlikovni karakter – Trodimenzionalni žigovi koji se sastoje od oblika proizvoda – Razlikovni karakter – Kriteriji za ocjenu (Uredba Vijeća br. 207/2009, čl. 7. st. 1. (b)) (t. 17.‑23.)
3.                     Žig Zajednice – Definicija i stjecanje žiga Zajednice – Apsolutni razlozi za odbijanje – Žigovi koji nemaju razlikovni karakter – Trodimenzionalni žigovi koji se sastoje od oblika proizvoda – Oblik prozirne cilindrične boce (Uredba Vijeća br. 207/2009, čl. 7. st. 1. (b)) (t. 25., 28., 31., 33., 34., 37.)
4.                     Žig Zajednice – Odluke Ureda – Načelo jednakog postupanja – Načelo dobre uprave – Ranija praksa Ureda (t. 39.)
5.                     Žig Zajednice – Definicija i stjecanje žiga Zajednice – Ocjena mogućnosti registracije znaka – Uzimanje u obzir jedinog propisa Unije – Ranija registracija žiga u određenim državama članicama ili državama nečlanicama – Odluke koje ne vežu tijela Unije (Uredba Vijeća br. 207/2009) (t. 43., 44.)
Predmet
Tužba protiv odluke petog žalbenog vijeća OHIM‑a od 26. studenoga 2013. (predmet R 481/2013‑5) povodom prijave za registraciju trodimenzionalnog znaka u obliku prozirne cilindrične boce kao žiga Zajednice.
Izreka
1.
Tužba se odbija.
2.
Društvu Research and Production Company „Melt Water“ UAB nalaže se snošenje troškova.